เด็กไทยยุค 2020 คึกคัก กระซิบบอก ของขวัญ ที่อยากได้ใน วันเด็ก 63
1 ปีมีครั้งเดียว เด็กน้อยยุคใหม่ กระซิบบอกของขวัญที่อยากได้ที่สุดใน วันเด็กแห่งชาติ พร้อมเผยไอดอลที่ชื่นชอบในยุค 2020วันนี้ 11 ม.ค.63 ซึ่งตรงกับ วันเด็กแห่งชาติ ประจำปี 2563 ที่หนูน้อยทั้งหลายรอคอย โดยในปีนี้ ท่าน พล.อ.ประยุทธ์ จันทร์โอชา นายกรัฐมนตรี ได้มอบคำขวัญวันเด็กในปีนี้ไว้ว่า เด็กไทยยุคใหม่ รู้รักสามัคคี รู้หน้าที่พลเมืองไทยจากการลงพื้นที่ โรงเรียนไทยนิยมสงเคราะห์ เพื่อสอบถามความคิดเห็นจากเด็กน้อย ตั้งแต่ระดับชั้น อ.2 - ป.3 เรื่อง วันเด็กแห่งชาติยุค 2020 โดยตัวแทนของโรงเรียนที่เข้าร่วมตอบคำถามกับทีมงานมีดังนี้น้องชายน์ อายุ 8 ขวบ น้องมิเกล อายุ 5 ขวบ น้องแก้ม อายุ 6 ขวบ น้องแพรวา อายุ 7 ขวบ น้องไบร์ท อายุ 6 ขวบ น้องโอม อายุ 6 ขวบ น้องวันใหม่ อายุ 8 ขวบ น้องเบลล์ อายุ 9 ขวบ และน้องมัดไหม อายุ 8 ขวบเริ่มจากคำถามแรก :น้องๆ คิดว่าวันเด็กสำคัญอย่างไรบ้าง- สำคัญเพราะว่า เด็กอะ เขาจะโตขึ้นเป็นผู้ใหญ่- เด็กๆ ได้ออกไปเที่ยว ให้ไปทำกิจกรรมต่างๆ ร่วมกับเพื่อน- ได้ไปเที่ยว- เด็กได้สนุกค่ะ แล้วก็ได้เรียนรู้ต่างๆ- เด็กๆ ไม่เครียด- เขาก็จะไปเล่น กินของฟรีค่ะคำถามที่สอง:วันเด็ก น้องๆ อยากไปเที่ยวไหนกัน- ไปเล่นน้ำที่ทะเล- อยากเล่นทราย อยากเล่นน้ำ- อยากไปเที่ยวสวนน้ำ สายไหมค่ะ- ผมอยากไปวัด อยากไปทำบุญครับ ชวนแม่กับพี่ไปถวายสังฆทาน แล้วก็ไปตักบาตรครับคำถามที่สาม :วันเด็ก น้องๆ อยากได้อะไรมากที่สุด-วันเด็กอยากได้รถบังคับ- อยากได้ตุ๊กตาโพนี่ ตัวสีม่วง- ตุ๊กตาหมีค่ะ เพราะว่าหนูชอบกอดตุ๊กตา- หนูอยากได้เงินค่ะ ไปฝากธนาคาร- อยากได้กระเป๋าโดราเอมอนครับ เอาไว้ช่วยคนอื่น- ปีนี้หนูอยากได้อะไรก็ได้เป็นของขวัญค่ะคำถามที่สี่ : ไอดอลของน้องๆ คือใคร-ไอดอลของผมคือ นายกรัฐมนตรีครับ- คุณพ่อ คุณแม่ค่ะ- พี่แก้มใส พี่สาวของหนูค่ะ- พี่หนูนา เขาร้องเพลงเพราะ แล้วก็น่ารักด้วย- ทรานส์ฟอร์เมอร์สครับ- พี่ญาญ่า เพราะว่า พี่ญาญ่าสวย- เจนนี่ แบล็กพิงก์ค่ะคำถามที่ห้า : ขอพรวันเด็กได้ 1 ข้อ น้องๆอยากขออะไร- ถ้าหนูขอพรได้ 1 ข้อ หนูจะขอให้พ่อแม่มีความสุข- สุขภาพแข็งแรง อยู่กับหนูไปนานๆ ค่ะ- เป็นเด็กดีของพ่อแม่- ขอให้หนูได้เกรดดีๆ เหมือนทุกปีค่ะ- อยากเรียนหนังสือเก่งๆ สอบได้ที่ 1 ครับ- ขอให้หนูโตไปสวยงาม สวยแบบพี่ญาญ่าคำถามที่หก : น้องๆ คิดว่า เด็กในวันนี้คืออะไรในวันข้างหน้า- เด็กในวันนี้คือผู้ใหญ่ในวันข้างหน้า- เด็กในวันนี้คือเด็กดีในวันหน้าครับ- เด็กในวันนี้ จะโตเป็นผู้ใหญ่ที่ดีในวันข้างหน้าค่ะ- เด็กในวันนี้ คือคุณหมอในวันข้างหน้า- เด็กวันนี้ คือ นางงามในวันข้างหน้าค่ะ- เด็กในวันนี้ คือ นักบินในวันข้างหน้าครับ- เด็กในวันนี้จะเป็นคนที่ดีในวันข้างหน้าค่ะเด็กไทยยุคใหม่ รู้รักสามัคคี รู้หน้าที่พลเมืองไทย
1 ปีมีครั้งเดียว เด็กน้อยยุคใหม่ กระซิบบอกของขวัญที่อยากได้ที่สุดใน วันเด็กแห่งชาติ พร้อมเผยไอดอลที่ชื่นชอบในยุค 2020
วันเด็ก 2563,วันเด็กแห่งชาติ,วันเด็ก,ของขวัญวันเด็ก,ของขวัญจากเด็ก,ข่าวทั่วไป